D tagi i d tuffirt yellan ger ubabat d yelli-s, ad nefhem seg tuffirt-agi d akken yella yiwen n urgaz yesԑa sin n wudmawen, argaz-agi d aselway n tmezgida, tucmitin-is leḥḥunt tteffrent deffir n linjil, ttagaden tifekkiwin d lerwaḥ, kennun ɣur-s am temgarḍin n lmal mi ara d-knun ɣer ugezzar, aselway-agi ɣur-s mmi-s n gma-s, ul-is yeččur d tixiddas am tuttya n tɣirdmawin d yizerman tama n leɣwari d yisaffen. Yusa-d wass anda yerra mmi-s n gma-s ɣef tama tayfustis, yelli-s n Fares Karama ɣer sdat, yerfed s ufus-is taεeṣṣabt n zzwaj ɣef yiqerray-nsen, icudditen s yizraren n imasiḥiyen. Daya-agi kan i zemreɣ ad ak-t-id-iniɣ tura ɣef Fares Karama d yelli-s, fiḥel ma terniḍ tsteqsaḍ-iyi-d nnig n wanect-agi, acku mi ara nruḥ ad nehder ɣef twaɣit nettaǧǧa-tt ad teqreb am tuggdi n lmut ma ara d-taweḍ.